المسحراتى

المسحراتى اغنيه مصريه الفها احمد فؤاد نجم

250px|left|احمد فؤاد نجم
المسحراتى
   كلمات 
المسحراتى

حبلت الايام سنين

ولدت الايام دهور

دامت الايام لمين

وحدو المولا الغفور

صلى ع اللى فى القيامه يشفعك

واصحا يا اللى نمت من اللى بيوجعك

و اكشف اللى بيؤلمك و بيمنعك

وانده اللى لو ندهته يسمعك

قول يا جاره

قول يا جار

مهما طال الليل و جار

كل جرم وله مدار

و الكواكب دوارين

وحدوه يا مؤمنين

صحى نومك يا اسطا فكرى يا اللى ناسى

هلّ يومك يا اسطا مرسى يا اللى راسى

يا حبايب مصر يا اْهلى يا ناسى

اللى يعشق بالسهر حتمن يقاسى

اصحا يا نايم كفايه

وحد الانسان معايا

طالت الليل الرحايا

و الحدادى قلقانين

وحدوه يا مؤمنين

..........

يا اللى صاحيين فى البيوت

يا اللى كاشفين المكان

يا اللى سامعين السكوت

يا اللى واعيين للزمان

استعدو للقيام

استعدو للقيام

و اقبلو منى الكلام

مصر نايمه من سنين

وحدوه يا مؤمنين
 مصادر 

تصنيف:اغانى باللغه المصريه
تصنيف:اغانى رمضان
تصنيف:كلمات اغانى